А што было гэтым часам з вучнямі Ісуса? Яны зусім упалі духам. Падначальваючыся закону суботы, апосталы не выходзілі з дому, і глыбокая роспач дратавала іхнія сэрцы. Яны бачылі, што Гасподзь не супраціўляўся ворагам, чакалі цуду, аднак яго не было. Развеяліся ўсе іхнія надзеі, вера іхняя гасла. Вучні думалі, што Ён быў Месіяй, Які прыйшоў усталяваць Царства Ізраілева, а Ён загінуў ад рук зайздроснікаў на самым пачатку Свайго служэння. Іхні страх стаўся глыбокай нудою.